Diari Oficial de la Generalitat Valenciana


Sumari del DOGV 7556, del 25-06-2015 (2015/5972)

ORDE 8/2015, de 18 de juny, de 2015, de la Conselleria de Benestar Social, per la qual es regulen i es convoquen prestacions econòmiques individualitzades per acolliment familiar de menors, en família extensa i en família educadora, per segona vegada en l'exercici 2015.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7556

Data del DOGV
:   25-06-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/5972


Data del document
:   18-06-2015

Organisme emissor
:   Conselleria de Benestar Social

Tipus de document
:   Ordre

Descriptors 

:   * ajuda pública

ORDE 8/2015, de 18 de juny, de 2015, de la Conselleria de Benestar Social, per la qual es regulen i es convoquen prestacions econòmiques individualitzades per acolliment familiar de menors, en família extensa i en família educadora, per segona vegada en l'exercici 2015. [2015/5972]  
PREÀMBUL  
  
La Llei Orgànica 1/1996, de 15 de gener, de Protecció Jurídica del Menor, de modificació parcial del Codi Civil i de la Llei d'Enjudiciament Civil, encomana a les administracions públiques competents en matèria de protecció de menors, l'adopció de mesures preventives i protectores que garantisquen la seua assistència moral i material.  
La Llei 5/1997, de 25 de juny, de la Generalitat Valenciana, per la qual es regula el Sistema de Servicis Socials en l'Àmbit de la Comunitat Valenciana, tracta de garantir en el sector de la infància el desenrotllament d'actuacions tendents a la protecció i promoció del benestar dels menors i les menors.  
Al seu torn el Govern Valencià, per mitjà de Decret 93/2001, de 22 de maig, modificat pel Decret 28/2009, de 20 de febrer, va aprovar el Reglament de mesures de protecció jurídica del menor a la Comunitat Valenciana. Entre les esmentades mesures de protecció es troba l'acolliment familiar, pel qual la guarda d'un menor s'exercix per una persona o família que assumix les obligacions de vetlar per ell, tindre'l en companyia seua, alimentar-lo, educar-lo i procurar-li una formació integral.  
  
L'acolliment familiar en les seues modalitats de simple i permanent, realitzat per família extensa o afí, o per família educadora, podrà, segons l'article 50 de l'esmentat reglament, ser remunerat com a compensació dels gastos ocasionats per l'atenció i atenció del menor, en els termes i condicions establits en la normativa específica reguladora d'este tipus de prestacions.  
D'altra banda, l'article 121 de la Llei 12/2008, de 3 de juliol, de la Generalitat, de Protecció Integral de la Infància i l'Adolescència de la Comunitat Valenciana, establix que la Generalitat, bé directament o a través de les entitats locals i de les institucions col·laboradores privades, prestarà a les persones acollidores la col·laboració necessària per a fer efectius els objectius de l'acolliment, així com els suports de caràcter tècnic, jurídic, social o, si és el cas, econòmic que siguen necessaris en funció de les necessitats que presenta el menor, de les característiques de l'acolliment i de les dificultats per al seu exercici.  
L'article 116.2 de l'esmentada Llei 12/2008, distingix, quant a la vinculació amb la família o persona acollidora, dos modalitats d'acolliment familiar: en família educadora i en família extensa.  
Per mitjà de l'Orde 26/2014, de 16 de desembre, de la Conselleria de Benestar Social, per la qual es regulen i convoquen prestacions econòmiques individualitzades per acolliment familiar de menors, simple o permanent, per a l'any 2015, es van convocar, entre altres, les prestacions econòmiques individualitzades per acolliments familiars en família extensa i en família educadora per a l'esmentat exercici. Una vegada resoltes totes les sol·licituds de prestacions econòmiques individualitzades presentades a l'empara d'esta convocatòria, no s'han esgotat els crèdits consignats per a finançar-les.  
En conseqüència, a través d'esta orde es convoquen novament prestacions econòmiques individualitzades dirigides a persones o nuclis familiars que hagen dut a terme acolliments familiars en família extensa o en família educadora en 2015 que no hagen sigut objecte de subvenció a l'empara de l'Orde 26/2014, de 16 de desembre, de la Conselleria de Benestar Social, si bé s'exclouen de la present convocatòria les prestacions per acolliments familiars d'urgència i diagnòstic, que han sigut ja objecte de subvenció per mitjà de la convocatòria aprovada per l'Orde 5/2015, de 9 de març, de la Conselleria de Benestar Social.  
  
Per tot això, en virtut de la competència atribuïda per l'article 165.1 de la Llei 1/2015, de, 6 de febrer de la Generalitat, d'Hisenda Pública, del Sector Públic Instrumental i de Subvencions, en relació amb l'article 9 del Decret 9/2014, de 12 de juny, del president de la Generalitat, pel qual es determina les conselleries en què s'organitza l'Administració de la Generalitat, conforme amb el Consell Jurídic Consultiu.  
ORDENE  
  
Article 1. Objecte  
1. L'esmentada orde té com a objecte aprovar les bases reguladores de concessió de les prestacions econòmiques individualitzades per acolliment familiar, simple o permanent, en família extensa i en família educadora que no hagueren sigut objecte de subvenció per mitjà de l'Orde 26/2014, de 16 de desembre, de la Conselleria de Benestar Social, per la qual es regulen i es convoquen prestacions econòmiques individualitzades per acolliment familiar de menors, simple o permanent, per a l'any 2015, o en els que la quantia de la subvenció concedida ho haja sigut per un nombre de dies inferior al total de dies de 2015 en què l'acolliment tindrà lloc.  
2. De conformitat amb el que preveu el paràgraf e de l'articule 164 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, per l'especificitat de les ajudes a atorgar, per mitjà de la present orde s'aproven conjuntament les bases, que seran les que figuren en l'annex I d'esta orde, i la convocatòria de la subvenció.  
  
Article 2. Convocatòria  
S'aprova la convocatòria de prestacions econòmiques individualitzades per acolliment familiar, simple o permanent, en família extensa i en família educadora que es regiran pel que disposen les bases establides en l'annex I d'esta orde, junt amb els models de sol·licitud, que acompanyen a esta orde. S'exclouen d'esta convocatòria les prestacions per acolliments familiars d'urgència i diagnòstic, que han sigut ja objecte de subvenció per mitjà de la convocatòria aprovada per l'Orde 5/2015, de 9 de març, de la Conselleria de Benestar Social.  
  
  
Article 3 Finançament  
1. Les ajudes previstes en esta convocatòria s'abonaran amb càrrec al capítol IV, a través de les següents línies de subvenció del programa pressupostari 313.30, Menor, per a l'exercici 2015:  
a) T6574 per als acolliments en família extensa.  
b) T6731 per als acolliments en família educadora.  
2. La Resolució de 26 de febrer de 2015, de la consellera de Benestar Social, va donar publicitat als crèdits que havien de finançar les ajudes convocades per mitjà de l'Orde 26/2014, de 16 de desembre, per la qual es regulen i es convoquen prestacions econòmiques individualitzades per acolliment familiar de menors, simple o permanent, per a l'any 2015. La consignació pressupostària arreplegada en esta resolució va ser de:  
- 3.191.215,50 euros en la línia de subvenció T6574.  
- 2.351.501,92 euros en la línia de subvenció T6731  
3. D'este crèdit, una vegada resoltes totes les sol·licituds de prestacions econòmiques individualitzades, han resultat els excedents següents:  
- En la línia de subvenció T6574: 763.666,75 -  
- En la línia de subvenció T6731: 321.608,42 -  
4. Estos crèdits tenen caràcter limitador i no podran concedir-se subvencions una vegada que s'hagen esgotat.  
5. Els aspectes regulats en esta orde s'aplicaran sense perjuí de totes les normes que regisquen el règim jurídic pressupostari de l'administració de la Generalitat.  
  
Article 4. No-subjecció a polítiques de competència  
Les ajudes concedides per mitjà d'esta norma no necessiten de la seua notificació a la Comissió Europea, perquè no reunixen tots els requisits de l'article 107.1 del Tractat de Funcionament de la Unió Europea, per tractar-se d'una ajuda de caràcter social i per ser les persones beneficiàries de la subvenció persones físiques.  
  
  
DISPOSICIÓ ADDICIONAL  
  
Única. Models  
A esta orde s'acompanyen els models següents:  
1. Sol·licitud de prestació (annex II).  
2. Document de domiciliació bancària (annex III).  
DISPOSICIONS FINALS  
  
Primera. Instruccions  
S'autoritza la secretaria autonòmica competent en matèria de protecció de menors, la Subsecretaria i la direcció general competent en matèria de protecció de menors, perquè elabore les instruccions d'aplicació d'esta orde.  
  
Segona. Entrada en vigor  
L'esmentada orde entrarà en vigor l'endemà de la seua publicació en el Diari Oficial de la Comunitat Valenciana.  
  
Tercera. Recursos contra la convocatòria i les seues bases  
Contra esta convocatòria i les seues bases es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació, de conformitat amb allò que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
No obstant això, respecte de la convocatòria, prèviament es podrà interposar potestativament recurs de reposició en el termini d'un mes a comptar de l'endemà de la seua publicació, conforme a l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjuí que puguen interposar qualsevol altre recurs que consideren convenient.  
  
  
València, 18 de juny de 2015  
  
El conseller de Sanitat,  
MANUEL LLOMBART FUERTES  
(conforme el Decret 5/2015, de 12 de juny,  
per assignació temporal de funcions)  
  
  
  
ANNEX I  
Bases reguladores  
  
CAPÍTOL I  
Objecte i condicions de concessió de les prestacions  
  
Primera. Objecte  
Les prestacions econòmiques regulades en estes bases estan destinades a subvencionar els gastos de manutenció dels menors en acolliment familiar en família extensa i en família educadora, excepte en la modalitat d'urgència-diagnòstic, que no hagueren sigut objecte de subvenció per mitjà de l'Orde 26/2014, de 16 de desembre, de la Conselleria de Benestar Social, per la qual es regulen i es convoquen prestacions econòmiques individualitzades per acolliment familiar de menors, simple o permanent, per a l'any 2015, (d'ara en avant Orde 26/2014) o en els que la quantia de la subvenció concedida ho haja sigut per un nombre de dies inferior al total de dies de 2015 en què l'acolliment tindrà lloc.  
  
  
Segona: Requisits per a l'obtenció de la subvenció i forma d'acreditació  
1. Les persones beneficiàries hauran de complir els requisits establits en la Llei 38/2003, de 17 de novembre, General de Subvencions, i no incorreran en les prohibicions que, per a obtindre la condició de beneficiari de subvencions, s'establixen en l'article 13, apartats 2 i 3 de l'esmentada norma. El dit requisit, quan no puga ser justificat per mitjà de certificat expedit per l'autoritat competent, s'acreditarà per mitjà de declaració responsable.  
2. L'obtenció de la subvenció estarà subjecta als requisits següents:  
  
a) Tindre en el moment de presentar la sol·licitud, o haver tingut amb anterioritat, en l'exercici 2015, en acolliment familiar, simple o permanent, a un menor respecte de què la Generalitat exercisca la guarda o la tutela, sempre que l'acolliment s'haja formalitzat mitjançant una resolució administrativa de la direcció territorial competent en matèria de protecció de menors o mitjançant una resolució judicial. S'exclouen els acolliments familiars de la modalitat d'urgència-diagnòstic, que no donaran lloc a prestacions a l'empara d'estes bases.  
b) Per a les prestacions per acolliment familiar en família extensa, que l'acolliment en raó de què se sol·licita la subvenció siga un acolliment d'esta modalitat, tal com ho definix l'article 116.2 de la Llei 12/2008, de 3 de juliol, de la Generalitat, de Protecció Integral de la Infància i l'Adolescència de la Comunitat Valenciana.  
  
c) Per a les prestacions per acolliment familiar en família educadora, que, en el moment de presentació de la sol·licitud, la persona beneficiària estiga inscrita en el Registre de Famílies Educadores de la Comunitat Valenciana.  
El compliment d'estos requisits serà comprovat, d'ofici, per l'òrgan instructor.  
  
Tercera. Criteri objectiu d'atorgament de la subvenció  
1. L'únic criteri d'atorgament de la subvenció serà el de la prelació en el moment de presentació de la sol·licitud. L'orde de prelació no es veurà alterat perquè la sol·licitud requerisca posteriorment esmena.  
  
2. La sol·licitud es presentarà en el registre de la direcció territorial de la conselleria competent en matèria de benestar social que instruïx l'expedient de protecció del menor acollit o en qualsevol dels restants llocs i registres previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
CAPÍTOL II  
Òrgans competents per a la tramitació  
 i resolució del procediment  
  
Quarta. Òrgan instructor  
La instrucció de l'expedient de sol·licitud de la prestació correspondrà al servici amb competència en matèria de protecció de menors de la direcció territorial de la conselleria competent en matèria de benestar social que instruïsca l'expedient de protecció del menor acollit.  
  
  
Quinta. Comissió de valoració  
Es nomena un òrgan col·legiat que formularà la proposta de concessió de les subvencions, compost per:  
- La persona titular de la subdirecció general competent en matèria de protecció de menors, que assumirà la presidència. Serà suplent la persona titular d'aquella direcció de servici de la direcció general competent en matèria de protecció de menors, que compte amb major antiguitat en el lloc de treball.  
- Les persones titulars de les direccions de servici de la direcció general competent en matèria de protecció de menors, una de les quals assumirà la secretaria de la comissió. Seran suplents les persones titulars de les corresponents direccions de secció, respecte de les direccions de servici en què cada una s'integra, seguint, també, l'orde d'antiguitat en el lloc de treball.  
A les reunions de la comissió de valoració podran assistir, per invitació de la presidència, amb veu, però sense vot, la persones titulars dels òrgans instructors o els que estes designen en la seua representació.  
  
Sexta. Òrgan competent per a la resolució  
1. Es delega en la persona titular de la direcció territorial de la conselleria competent en matèria de benestar social que instruïsca l'expedient de protecció del menor acollit, la preparació, aprovació i execució de les resolucions de concessió de prestacions econòmiques individualitzades d'acolliment familiar regulades en les presents bases, així com la disposició de crèdits a favor de les persones beneficiàries i qualsevol facultat derivada de l'execució dels actes administratius descrits.  
  
  
CAPÍTOL III  
Procediment de concessió  
  
Sèptima. Sol·licituds  
1. Les sol·licituds de prestacions d'esta convocatòria es presentaran en el model que figura en l'annex II  
2. Els models de sol·licitud es trobaran a disposició de les persones sol·licitants en les direccions territorials de la Conselleria de Benestar Social; així com en les oficines PROP i pàgina web de la Generalitat.  
  
  
Octava. Termini de presentació  
El termini de presentació de sol·licituds serà des de l'endemà de la publicació de l'orde en el Diari Oficial de la Comunitat Valenciana fins al 2 de desembre de 2015, inclusivament.  
  
Novena. Documentació a presentar pels interessats  
1. La persona sol·licitant podrà autoritzar el òrgan instructor perquè obtinga directament l'acreditació del compliment de les obligacions tributàries i amb la seguretat social a través de certificats telemàtics, així com les seues dades d'identitat per mitjà del sistema de verificació de dades d'identitat, de conformitat amb el que disposa el Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic. Els que no atorguen esta autorització hauran d'aportar còpia compulsada del seu DNI i documentació acreditativa que es troben al corrent de les esmentades obligacions.  
2. A la sol·licitud s'haurà d'acompanyar omplit el model de domiciliació bancària que consta en l'annex III, que servirà per a acreditar la titularitat del compte a través del qual la persona beneficiària percebrà la prestació. No obstant això, no serà necessari aportar este document si la persona sol·licitant ha rebut prestacions a l'empara de l'Orde 26/2014, les seues dades bancàries no han patit cap variació i no desitja modificar el compte en què s'abonen estes prestacions, aspectes que haurà de manifestar-se expressament en la sol·licitud. Si la persona beneficiària és perceptora de prestacions a través de diversos comptes, haurà d'indicar expressament en quina d'elles interessa la percepció d'esta ajuda.  
  
  
Deu. Esmena de la sol·licitud  
1. Rebudes les sol·licituds i incoat l'expedient, l'òrgan instructor les verificarà i podrà realitzar d'ofici les actuacions que considere necessàries per a la determinació, el coneixement i la comprovació de les dades en virtut de les quals s'ha de pronunciar la resolució.  
  
2. Quan la sol·licitud no reunisca els requisits exigits o no s'acompanye la documentació que, d'acord amb esta orde, resulte exigible es notificarà a la persona sol·licitant la causa que impedix la continuació del procediment, i se li requerirà perquè de conformitat amb l'article 71.1 de la Llei 30/1992, de 26 de novembre, en el termini de 10 dies, esmene la falta o acompanye els documents preceptius, amb indicació que, si així no ho fa, es considerarà que ha desistit de la seua petició, prèvia resolució que haurà de ser dictada en els termes que preveu l'article 42 de la precitada llei.  
3. Es delega en la persona titular de la direcció territorial de la conselleria competent en matèria de benestar social que instruïsca l'expedient de protecció del menor, la competència per a dictar la resolució a què fa referència l'apartat 2 d'esta base. La resolució indicarà expressament que s'adopta per delegació i es considerarà dictada per l'òrgan delegatori, esgotant la via administrativa. Contra esta es podrà interposar directament recurs davant de l'orde jurisdiccional contenciós administratiu en la forma, termini i condicions que determina la llei reguladora de l'esmentada jurisdicció. No obstant prèviament es podrà interposar, potestativament, recurs de reposició conforme a l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Onze. Informes de l'òrgan instructor  
Si així s'acredita per mitjà de la documentació presentada i les comprovacions que han de realitzar-se d'acord amb estes bases, l'òrgan instructor emetrà un informe en què conste que de la informació que es troba en el seu poder es desprén que la persona beneficiària complix tots els requisits necessaris per a accedir a les prestacions i en el qual es faça constar la quantia a concedir d'acord amb els criteris arreplegats en la base quinzena.  
  
Dotze. Proposta d'atorgament de la subvenció  
1. La comissió de valoració es reunirà mensualment, sense perjuí que puga ser convocada amb caràcter extraordinari per la persona que exercisca la seua presidència. En cada sessió si, a la vista dels informes de l'òrgan instructor, comprovara que la suma de l'import de les sol·licituds ja concedides i del de les no resoltes que reunisquen els requisits per a la seua concessió no supera el crèdit destinat a finançar-les, proposarà que les prestacions es concedisquen a totes les sol·licituds que complisquen els requisits establits.  
2. En el cas que el crèdit resulte insuficient, ordenarà en el moment de presentació, de conformitat amb la base tercera, les sol·licituds no resoltes que reunisquen els requisits per a la seua concessió i seguint este orde proposarà per a cada sol·licitud l'import a concedir, calculat segons els criteris de la base quinzena, fins que alguna d'esta no puga ser resolta favorablement per falta de crèdit.  
3.Si es produïra un increment dels crèdits disponibles, la comissió de valoració proposarà i l'òrgan concedent acordarà, sense necessitat d'una nova convocatòria, la concessió de la subvenció a la primera sol·licitud no atesa per falta de crèdit i a la següents, segons l'orde de prelació establit en la base tercera, fins a esgotar el crèdit.  
  
  
Tretze. Resolució de les prestacions i termini per a resoldre  
1. De conformitat amb el que disposa la base sexta, correspon per delegació a la persona titular de la direcció territorial de la conselleria competent en matèria de benestar social que instruïsca l'expedient de protecció del menor acollit, resoldre les sol·licituds de les prestacions regulades en la present convocatòria.  
2. La concessió de les prestacions està subjecta a l'existència de crèdit adequat i suficient, per la qual cosa no podran dictar-se resolucions favorables respecte d'aquelles sol·licituds que la comissió de valoració haja proposat desestimar per falta de crèdit.  
3 El termini màxim per a resoldre i notificar serà de tres mesos a comptar de la presentació de la sol·licitud, sempre que esta reunisca els requisits exigits i s'aporte tota la documentació requerida. En cas contrari, el còmput del termini s'iniciarà a partir del moment en què s'esmene la sol·licitud.  
4. Transcorregut el termini abans mencionat sense que s'haja notificat resolució expressa, les persones interessades, en aplicació del que disposa l'article 55 de la Llei 9/2001, de 27 de desembre, de la Generalitat Valenciana, de Mesures Fiscals, de Gestió Administrativa i Financera, i d'Organització de la Generalitat Valenciana, podran entendre desestimades les seues sol·licituds per silenci administratiu. Tot això, sense perjuí que subsistisca l'obligació legal de l'Administració de resoldre expressament sobre la petició formulada.  
  
  
CAPÍTOL IV  
Efectes econòmics, import i compatibilitat de les prestacions  
  
Catorze. Efectes econòmics  
1. Respecte d'aquells acolliments que no hagen sigut subvencionats a l'empara de l'Orde 26/2014, els efectes econòmics de les prestacions es produiran des de la data de formalització de l'acolliment, excepte per a aquells acolliments formalitzats amb anterioritat a l'1 de gener de 2015, per als quals es produiran des d'eixa data.  
2. Respecte d'aquells acolliments en els quals s'haguera atorgat subvenció a l'empara de l'Orde 26/2014, els efectes econòmics serà únicament pels dies que no hagueren sigut tinguts en compte per a la concessió d'aquella prestació.  
  
Quinze. Criteris per a determinar la quantia de la subvenció  
1. L'import de les prestacions per acolliment familiar en família extensa resultarà de multiplicar per a cada menor acollit, el nombre de dies de l'exercici 2015 en els quals este haja sigut, o serà acollit, d'acord amb la duració de l'acolliment establida en la resolució administrativa o judicial, pel mòdul de 4,5 ?/dia.  
2. L'import de les prestacions per acolliment familiar en família educadora resultarà de multiplicar per a cada menor acollit, el nombre de dies de l'exercici 2015 en els quals este haja sigut acollit, o ho serà, d'acord amb la duració de l'acolliment establida en la resolució administrativa o judicial, un dels mòduls següents:  
a). En el cas que el menor acollit en família educadora presente un grau de discapacitat igual o superior al 33 %, 10,50 ?/ dia.  
b) En el cas que la direcció territorial de la conselleria competent en matèria de benestar social haja reconegut el caràcter especialitzat de l'acolliment a què es referix la sol·licitud, per estar realitzat per família o persona inscrita en el Registre de Famílies Educadores amb anotació de la seua especialització i perquè el menor, o els menors acollits, presenten alguna de les circumstàncies següents: trastorns greus de conducta; greu discapacitat física, psíquica o sensorial; trobar-se en estat de gestació o tindre fills a càrrec; constituir un grup de tres o més germans acollits conjuntament; o haver romàs en altres mesures de guarda que han resultat ineficaces (acolliment residencial, acolliment en família extensa o educadora no especialitzada) i necessite per això un ambient educatiu familiar amb especial dedicació, a més de recursos formatius i educatius adequats, 29,00 ?/dia.  
c) En la resta d'acolliments, 9,00 ?/dia.  
3. D'acord amb el que preveu l'apartat segon de la base catorze, en el cas que la persona beneficiària de la subvenció haja rebut prestació en raó del mateix acolliment a l'empara de l'Orde 26/2014, no es computaran per a determinar la quantia de la subvenció els dies que ja hagueren sigut tinguts en compte per a la concessió d'aquella prestació.  
  
  
Setze. Compatibilitat amb altres subvencions  
1. Les prestacions regulades en estes bases seran incompatibles amb les concedides a l'empara de l'Orde 26/2014, quan se sol·liciten en raó del mateix menor acollit, llevat que com a conseqüència d'una pròrroga o de la formalització d'un nou acolliment, el nombre de dies en què el menor siga acollit en 2015 siga superior al que es va tindre en compte per a concedir la prestació en esta convocatòria.  
  
2. Les prestacions regulades en esta orde són incompatibles amb les percebudes pel mateix concepte procedents d'altres administracions públiques.  
3. Les sol·licituds de residents a la Comunitat Valenciana amb menors acollits mitjançant una resolució d'una entitat pública d'una altra comunitat autònoma no podran ser ateses, excepte en el cas que s'hagen assumit per la Generalitat les mesures de protecció adoptades per aquella.  
  
  
CAPÍTOL V  
Del pagament, obligacions, modificació i justificació de la subvenció  
  
Dèsset. Pagament de les prestacions  
1. El pagament de les prestacions per acolliment familiar en família extensa s'efectuarà mensualment, a mes vençut, amb la justificació prèvia de la realització de l'activitat per a la qual es va concedir. A este efecte, la realització de l'activitat es farà constar en document emés pel servici competent en matèria de protecció de menors de la Direcció Territorial de la Conselleria competent en matèria de benestar social.  
  
2. En el lliurament de transferències corrents per a les prestacions per acolliment familiar en família educadora se seguirà el règim de pagament anticipat. De conformitat amb allò que disposa l'article 34 de la Llei 8/2014, de 26 de desembre, de Pressupostos de la Generalitat, per a l'exercici 2015, estes subvencions estan exceptuades del règim general de pagaments anticipats i exemptes de l'obligació de prestar garantia per al pagament anticipat, per la qual cosa es lliurarà de manera immediat, una vegada concedit, el 100 % del seu import.  
Díhuit. Obligacions  
1. Les persones beneficiàries observaran les obligacions contingudes en l'article 14 de la Llei 38/2003, de 17 de novembre, General de Subvencions, i expressament estaran obligats a:  
a) Realitzar l'activitat o adoptar el comportament que fonamenta la concessió de la prestació.  
b) Acreditar davant de l'entitat concedent la realització de l'activitat o l'adopció del comportament, així com el compliment dels requisits i condicions que determinen la concessió o gaudi de l'ajuda.  
  
c) El sotmetiment a les actuacions de control financer que corresponen a la Intervenció General en relació amb les prestacions i ajudes concedides.  
d) Comunicar a l'entitat concedent l'obtenció de subvencions o ajudes per a la mateixa finalitat, procedent de qualssevol administracions o ens públics o privats. Esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.  
e) Acreditar amb anterioritat a dictar-se la proposta de resolució de concessió que es troba al corrent en el compliment dels seus obligacions tributàries i davant de la Seguretat Social.  
  
Dènou. Pla de control  
Pels servicis territorials de la conselleria competent en matèria de protecció de menors es realitzarà una comprovació de l'efectiva realització de l'activitat que fonamenta la concessió de l'ajuda, d'acord amb els criteris següents:  
a) El control es realitzarà d'ordinari per mitjà dels informes de seguiment de l'acolliment a què es referix l'article 6 del Reglament de Mesures de Protecció Jurídica del Menor, aprovat pel Decret 93/2001, de 22 de maig, del Govern Valencià, modificat pel Decret 98/2009, de 20 de febrer, del Consell. No obstant això, les persones beneficiàries estaran obligades a entregar, a requeriment d'estos servicis territorials qualsevol altre document necessari per a acreditar este aspecte.  
  
b) El percentatge mínim d'ajuda a controlar serà del 20 % de les resolucions favorables.  
c) La comprovació es realitzarà abans de finalitzar l'any 2015.  
  
Vint. Termini i forma de justificació  
1. Les direccions territorials de la conselleria competent en matèria de benestar social establiran l'adequat seguiment del gasto objecte de l'ajuda. Les persones beneficiàries d'estes estaran obligades a entregar, a requeriment de les esmentades direccions territorials, tots aquells documents que siguen necessaris per a justificar l'adopció del comportament que fonamenta la concessió de la prestació.  
2. El compliment de la finalitat per a la qual es va concedir la subvenció s'entendrà justificat sempre que la persona beneficiària duga a terme els acolliments pels quals ha rebut la prestació. Este extrem serà comprovat d'ofici per l'òrgan concedent abans de finalitzar l'any 2015.  
  
  
Vint-i-una. Variació de les condicions tingudes en compte per a la concessió de la subvenció i reintegrament  
1. Tota alteració de les condicions i requisits tinguts en compte per a la concessió de la subvenció, podrà donar lloc a la pèrdua del dret al cobrament total o parcial de la subvenció, especialment els relatius a l'existència i duració de l'acolliment i al compliment de les obligacions que se'n deriven. En tot cas donaran lloc a la pèrdua del dret al cobrament, l'obtenció concurrent de subvencions i ajudes atorgades per altres administracions públiques fora dels casos permesos en estes bases i en les restants normes reguladores.  
2. Correspondrà el reintegrament en els supòsits i pels subjectes obligats que es determinen en l'article 172 de la Llei 1/2015, de 6 de febrer, de la Generalitat d'Hisenda Pública, del Sector Públic Instrumental i de Subvencions.  
3. De conformitat amb el que disposa la Llei 6/2015, de 2 d'abril, de la Generalitat, de Reconeixement, Protecció i Promoció de les Senyes d'Identitat del Poble Valencià, destinar la subvenció a la realització d'una activitat, o al compliment d'una finalitat, que manifestament suposen un greuge o menyspreu cap a les senyes d'identitat del poble valencià, donarà lloc a la pèrdua del dret al cobrament de l'ajuda i a l'obligació del reintegrament d'esta.  
4. Les quantitats que s'hauran de reintegrar tindran la consideració d'ingrés de dret públic als efectes del procediment aplicable a la seua cobrança.  
5. En els casos de nul·litat, anul·labilitat i rectificació d'errors dels actes administratius que van servir de base a la concessió d'estes prestacions caldrà ajustar-se al que disposa el capítol I, del títol VII, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
6. Prèviament a la determinació de la pèrdua del dret al cobrament o el reintegrament, es garantirà, en tot cas, per la corresponent direcció territorial de la conselleria competent en matèria de benestar social, l'audiència a l'interessat.  
7. El termini per a resoldre i notificar la resolució en el procediment de reintegrament serà de dotze mesos a comptar de la data de l'acord d'iniciació.  
8. Es delega en la persona titular de la direcció territorial que haja dictat la resolució de concessió, la competència per a dictar la resolució que determine la pèrdua de dret al cobrament, així com la resolució de reintegrament quan corresponga. La resolució indicarà expressament que s'adopta per delegació i es considerarà dictada per l'òrgan delegatori, esgotant la via administrativa. Contra esta es podrà interposar directament recurs davant de l'orde jurisdiccional contenciós administratiu en la forma, termini i condicions que determina la llei reguladora d'esta jurisdicció. No obstant prèviament es podrà interposar, potestativament, recurs de reposició conforme a l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.